Miten selviäisit tonnin yllätyslaskusta?

Alle puolet suomalaista panee rahaa säästöön joka kuukausi, ja yhtä monella ei ole säästöjä yllättävän menon kuten kodinkoneen hajoamisen varalle, perintäyhtiö Intrum Justitian kyselystä selviää.

Miten selviät, jos pesukone hajoaa? Intrum Justitian kyselyn mukaan alle puolet suomalaisista selviäisi yllättävästä tuhannen euron laskusta lainaamatta rahaa.

Joka viides kyselyyn vastannut onkin maksanut laskuja lainarahalla kuuden viime kuukauden aikana. Useimmiten oli lainattu perheeltä ja ystäviltä.

Vastaajista vain 44 prosenttia kertoo säästävänsä kuukausittain. Yleisimmät syyt säästämiseen ovat yllättäviin menoihin varautuminen, matkustaminen ja eläkepäivien turvaaminen.

Asennoituminen lainaamisen on muuttunut sallivammaksi.

Suurin osa säästää lomamatkaa varten etukäteen, mutta lähes joka viides pitää sopivana matkustaa lainarahalla tai osamaksulla. Televisioiden ja tietokoneiden ostoa luotolla tai osamaksulla pitää sopivana 40 prosenttia.

Tiedot selviävät Intrum Justitian maksutapakyselystä, johon vastasi 1 014 suomalaista.